CELEX: 52019DP0213
Language: sk
Date: 2019-03-14 00:00:00
Title: Rozhodnutie Európskeho parlamentu zo 14. marca 2019 o odporúčaní Rady o vymenovaní člena Výkonnej rady Európskej centrálnej banky (05940/2019 – C8-0050/2019 – 2019/0801(NLE))

21.1.2021   
            
            
               SK
            
            
               Úradný vestník Európskej únie
            
            
               C 23/587
            
         
      P8_TA(2019)0213
      Vymenovanie člena Výkonnej rady Európskej centrálnej banky
      Rozhodnutie Európskeho parlamentu zo 14. marca 2019 o odporúčaní Rady o vymenovaní člena Výkonnej rady Európskej centrálnej banky (05940/2019 – C8-0050/2019 – 2019/0801(NLE))
      (Konzultácia)
      (2021/C 23/84)
      
         Európsky parlament,
      
      
                  —
               
               
                  so zreteľom na odporúčanie Rady z 11. februára 2019 (05940/2019) (1),
               
            
                  —
               
               
                  so zreteľom článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C8-0050/2019),
               
            
                  —
               
               
                  so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, a najmä na jeho článok 11.2,
               
            
                  —
               
               
                  so zreteľom na článok 122 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A8-0144/2019),
               
            
                  A.
               
               
                  keďže prostredníctvom listu zo 14. februára 2019 Európska rada konzultovala s Európskym parlamentom o vymenovaní Philipa R. Lanea za člena Výkonnej rady Európskej centrálnej banky na funkčné obdobie ôsmich rokov s účinnosťou od 1. júna 2019;
               
            
                  B.
               
               
                  keďže Výbor Európskeho parlamentu pre hospodárske a menové veci posúdil kvalifikáciu navrhovaného kandidáta, najmä pokiaľ ide o podmienky uvedené v článku 283 ods. 2 Zmluvy o fungovaní Európskej únie (ZFEÚ) a požiadavku úplnej nezávislosti ECB podľa článku 130 ZFEÚ; keďže v rámci tohto preskúmania výbor dostal od kandidáta životopis a jeho odpovede na písomný dotazník, ktorý mu bol odoslaný;
               
            
                  C.
               
               
                  keďže tento výbor následne usporiadal 26. februára 2019 vypočutie kandidáta, počas ktorého kandidát predniesol úvodné vyhlásenie a potom zodpovedal otázky, ktoré kládli členmi výboru;
               
            
                  D.
               
               
                  keďže napriek početným žiadostiam Európskeho parlamentu adresovaným Rade o opätovné riešenie problému nedostatočnej rodovej vyváženosti v rámci Výkonnej rady ECB vyjadruje Európsky parlament poľutovanie nad tým, že Európska rada túto žiadosť nevzala vážne, a požaduje, aby sa táto žiadosť rešpektovala pri ďalšom vymenovaní; keďže ženy sú stále nedostatočne zastúpené vo výkonných pozíciách v oblasti bankových a finančných služieb; keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej vyváženosti;
               
            
               
                  1.
               
               
                  súhlasí s odporúčaním Rady vymenovať Philipa R. Lanea za člena Výkonnej rady Európskej centrálnej banky;
               
            
               
                  2.
               
               
                  poveruje svojho predsedu, aby postúpil toto rozhodnutie Európskej rade, Rade a vládam členských štátov.
               
            
         (1)  Zatiaľ neuverejnené v úradnom vestníku.